चौधरी जी के पदचिह्नों पर चलने का आह्वान
प्रागपुरा | कस्बेमें बुधवार को राजस्थान किसान यूनियन के प्रदेश महासचिव शैतान सिंह यादव के की देखरेख में चौधरी चरण सिंह की 113वीं जयंती मनाई। कार्यक्रम की शुरुआत में आगंतुक लोगों ने चौधरी चरण सिंह के चित्र पर माल्यार्पण किया गया।
कार्यक्रम की अध्यक्षता कर रहे भूमि विकास बैंक जयपुर के उपाध्यक्ष रोहताश ताखर ने चौधरी साहब की जीवनी पर प्रकाश डालते हुए उनके नक्शे कदम पर चलने का आह्वान किया साथ ही किसानों के लिए चौधरी चरण सिंह द्बारा किए गए उत्कर्ष कार्यों का व्याख्यान किया। कार्यक्रम में बतौर वक्ता कोटपूतली कृषि उपज मंडी पूर्व चेयरमैन सुरेश गठाला, हरिराम कपूरिया, राजस्थान किसान यूनियन के जिला संयोजक विक्रम यादव आदि ने कहा कि चौधरी साहब आजीवन किसान हितों के लिए संघर्षरत रहे, इसलिए हमें उनके द्बारा किसान हित के लिए चलाए गए अभियानों को आगे बढ़ाना होगा। इस दौरान कोटपूतली किसान यूनियन के अध्यक्ष सोहन सिंह शेखावत, पूरणमल बुनकर, किसान लाल यादव, रामेश्वर भाटिया, सवाई सिंह शेखावत, बहादुरमल जांगिड़, ओ.पी. राबड़, बली खान सहित कई किसान मौजूद थे।
hin_Deva awa_Deva hin_Deva